Stranger Things Musim Ke-4 Akan Memiliki 8 Episod
Selepas Netflix mengumumkan secara rasmi musim keempat rancangan sains fiksyen popular Stranger Things, TV Line telah melaporkan bahawa musim akan datang akan terdiri daripada 8 episod. Jumlah episod musim ke-4 Stanger Things menyamai jumlah episod musim pertama dan ketiga rancangan. Hanya musim kedua sahaja yang memiliki sembilan episod. Buat masa ini, tarikh tayangan Stranger Things musim keempat masih lagi tidak diketahui. Tetapi laporan dari TV Line turut menyebut, rancangan ini mungkin akan disiarkan selepas musim panas tahun hadapan, iaitu sekitar penghujung September hingga Disember. Finale musim ketiga yang lalu telah menetapkan era baru untuk siri akan datang dan menyaksikan sebilangan besar watak bersedia untuk pergi bandar Indiana. Stranger Things dicipta oleh Matt dan Sean Duffer dimana mereka berdua turut bertindak selaku penerbit eksekutif dan pengarah bersama-sama Shawn Levy, Dan Cohen dan Iain Patterson. Bagi yang belum pernah menonton rancangan televisyen ini, anda boleh berbuat demikian  dengan menyaksikan musim pertama hingga ketiga dilaman penstriman video Netflix.